Justyna Mielnikiewicz

Justyna Mielnikiewicz (Marklowice, Polonia, 1973) fotokazetari eta bideokast-gile poloniarra da.

Tbilisin bizi da 2002tik, Georgian, eta bertan lan egiten du.

 Biografia 
Justyna Mielnikiewicz 1973an jaio zen, Marklowiceko Gminan, Poloniako hegoaldean. Autodidakta da, eta 1999an hasi zen lanean, Gazeta Wyborcza egunkari poloniarrarentzat.

2001ean, independente gisa hasi zen, gaiak eta horiek lantzeko moduak berak aukeratu ahal izateko. Hamarkada batez, Kaukason lan egin zuen mugen eta migrazioen gaien inguruan, historia pertsonalak argitara ematen saiatuz.

Emakume fotokazetariaren Canon saria jaso zuen 2009an, Kaukasori buruzko Sufrimendu partekatua, lerro banatuak erreportajearengatik.

2010az geroztik, sobietar errepublika sozialista zaharretan emakumeen, sexualitatearen eta generoaren gaia aztertzen dihardu.

2017an, Varsoviako (Polonia) guraso bakartasun moderno hiritarraren errealitate bereizia eta konplexua erakusten saiatu zen, guraso bakarreko lau familiari jarraipena eginez.

Bere argazkiak egunkari eta aldizkari askotan argitaratu izan dira, hala nola, New York Times, Newsweek Polska, Paris Match, Frankfurter Allgemeine Zeitung, Monocle, Stern eta Le Monde.

Maps agentziako kidea, Tbilisin (Georgia) bizi da, eta bertan lan egiten du 2002tik.

 Sariak 

 2009: Emakume fotokazetariaren Canon saria
 2009: World Press Photo bigarren saria, People in the News erreportaje-kategorian
 2011: Magnum Fundazioaren Kaukasoko argazkilari gaztearen saria
 2015: The Aftermath Project saria
 2016: W. Eugene Smith beka

 Erakusketa nagusiak 

 2010: Sufrimendu partekatua, lerro banatuak, Visa pour l’image, Perpinyà
 2017: A Ukraine Runs Through It, Arleseko argazkiaren topaketak

 Erreferentziak 

 Ikus, gainera 

 Gerra
 Kazetaritza
 Fotokazetaria

 Kanpo estekak 



Kategoria:Poloniarrak
Kategoria:Emakume fotokazetariak
Kategoria:Poloniako kazetariak